C 365/283

ZIŅOJUMS

par Pētniecības izpildaģentūras 2012. finanšu gada pārskatiem ar Aģentūras atbildēm

2013/C 365/39

IEVADS

Pētniecības izpildaģentūru (turpmāk tekstā – “Aģentūra”, arī “REA”), kura atrodas Briselē, izveidoja ar Komisijas Lēmumu 2008/46/EK (1) . Aģentūru izveidoja uz ierobežotu laiku no 2008. gada 1. janvāra līdz 2017. gada 31. decembrim, un tās uzdevums ir pārvaldīt īpašas Savienības darbības pētniecības jomā (2) . 2009. gada 15. jūnijā Eiropas Komisija oficiāli apstiprināja Aģentūras administratīvo un darbības autonomiju.

TICAMĪBAS DEKLARĀCIJU PAMATOJOŠĀ INFORMĀCIJA

Palātas izmantotā revīzijas pieeja ietver analītiskās revīzijas procedūras, darījumu tiešās pārbaudes un Aģentūras pārraudzības un kontroles sistēmu galveno kontroles mehānismu novērtēšanu. To papildina citu revidentu darbā gūtie pierādījumi (atbilstīgos gadījumos) un vadības apliecinājumu analīze.

TICAMĪBAS DEKLARĀCIJA

Vadības atbildība

Vadības atbildība saistībā ar Aģentūras gada pārskatiem ietver tādas iekšējās kontroles sistēmas izveidi, ieviešanu un uzturēšanu, kas ļautu sagatavot un patiesi izklāstīt finanšu pārskatus, kuros krāpšanas vai kļūdas dēļ nav sniegtas būtiski nepareizas ziņas; izraudzīties un izmantot piemērotas grāmatvedības metodes, pamatojoties uz grāmatvedības noteikumiem, ko pieņēmis Komisijas galvenais grāmatvedis (6) ; veikt konkrētajiem apstākļiem atbilstošas grāmatvedības aplēses. Direktors apstiprina Aģentūras gada pārskatus pēc tam, kad Aģentūras grāmatvedis tos ir sagatavojis, izmantojot visu pieejamo informāciju, un tiem pievienojis paskaidrojumu, kurā cita starpā ir apliecinājis pamatotu pārliecību par to, ka pārskati visos būtiskajos aspektos sniedz skaidru un patiesu priekšstatu par Aģentūras finanšu stāvokli.

Revidenta atbildība

Revīzija ietver procedūras, ar kurām iegūst revīzijas pierādījumus par pārskatos minētajām summām un sniegto informāciju un par tiem pakārtoto darījumu likumību un pareizību. Izraudzītās procedūras ir atkarīgas no revidenta profesionālā sprieduma, kurš balstās uz novērtējumu par risku, ka krāpšanas vai kļūdas dēļ pārskatos ir sniegtas būtiski nepareizas ziņas vai ka saistībā ar pakārtotajiem darījumiem ir būtiski pārkāpts Eiropas Savienības juridiskais regulējums. Novērtējot minēto risku, revidents ņem vērā iekšējās kontroles mehānismus, kuri attiecas uz pārskatu sagatavošanu un patiesu izklāstu, kā arī pārraudzības un kontroles sistēmas, kuras ieviestas pakārtoto darījumu likumības un pareizības nodrošināšanai, un pēc tam izstrādā konkrētajiem apstākļiem atbilstošas revīzijas procedūras. Revīzijā novērtē arī izmantoto grāmatvedības metožu piemērotību un aplēšu pamatotību, kā arī pārskatu vispārējo izklāstu.

Atzinums par pārskatu ticamību

Palāta uzskata, ka Aģentūras gada pārskati visos būtiskajos aspektos patiesi atspoguļo Aģentūras finanšu stāvokli 2012. gada 31. decembrī, kā arī darbības rezultātus un naudas plūsmas minētajā datumā noslēgtajā gadā, kā to nosaka Aģentūras finanšu noteikumi un Komisijas galvenā grāmatveža pieņemtie grāmatvedības noteikumi.

Atzinums par pārskatiem pakārtoto darījumu likumību un pareizību

KOMENTĀRI PAR IEKŠĒJĀS KONTROLES MEHĀNISMIEM

Pildot nodaļas vadītāja vietnieka pienākumus, Aģentūras darbinieks 2012. gadā kā kredītrīkotājs parakstīja maksājuma uzdevumus par 8,86 miljoniem EUR (19 % no Aģentūras 2012. gada budžeta). Šim darbiniekam nebija oficiālā veidā pastarpināti deleģētas pilnvaras, un kredītrīkotājs viņu nebija oficiāli iecēlis par savu vietnieku. Tas neatbilst Finanšu regulā noteiktajai pastarpinātas deleģēšanas kārtībai.

IEPRIEKŠĒJĀ GADĀ FORMULĒTO KOMENTĀRU PĒCPĀRBAUDE

(1) OV L 11, 15.1.2008., 9. lpp.

(2) Aģentūras kompetence un darbības ir apkopotas II pielikumā, kas pievienots šim ziņojumam informācijai.

(3) Finanšu pārskatos ietilpst bilance, pārskats par saimnieciskās darbības rezultātu, naudas plūsmas tabula, tīro aktīvu izmaiņu pārskats un kopsavilkums par svarīgākajām grāmatvedības metodēm un citi paskaidrojumi.

(4) Tajos ietilpst budžeta izlietojuma pārskats un budžeta izlietojuma pārskata pielikums.

(5) OV L 357, 31.12.2002., 72. lpp.

(6) Komisijas galvenā grāmatveža pieņemtie grāmatvedības noteikumi balstās uz Starptautiskās Grāmatvežu federācijas pieņemtajiem starptautiskajiem publiskā sektora grāmatvedības standartiem (IPSAS) vai, ja nepieciešams, uz Starptautisko grāmatvedības standartu padomes izdotajiem starptautiskajiem grāmatvedības standartiem (IAS) / starptautiskajiem finanšu pārskatu sagatavošanas standartiem (IFRS).

(7) Padomes Regulas (EK, Euratom) Nr. 1605/2002 185. panta 2. punkts (OV L 248, 16.9.2002., 1. lpp.).

I PIELIKUMS

Iepriekšējā gadā formulēto komentāru pēcpārbaude

Gads Palātas komentārs Koriģējošā pasākuma statuss (Ieviests / ieviešana ir sākta / ieviešana nav sākta / neattiecas) 2011 Aģentūra 2011. gadā anulēja pārnesumus par 1,2 miljoniem EUR (kas atbilst 35 % no visām 2011. gadā pārnestajām apropriācijām). Jo īpaši tas attiecas uz I sadaļu “Personāla izdevumi”, kurā anulēja 0,3 miljonus EUR (52 % apropriāciju), un uz II sadaļu “Infrastruktūras un pamatdarbības izdevumi”, kurā anulēja 0,7 miljonus EUR (41 % apropriāciju). Šāds stāvoklis ir pretrunā budžeta gada pārskata principam. Ieviests 2011 Daudzus budžeta pārvietojumus veica gada beigās. Apropriācijas IT un pamatdarbības izdevumiem ievērojami palielinājās (1). Šāds stāvoklis liecina par nepilnībām budžeta plānošanā un ir pretrunā budžeta specifikācijas principam. Ieviests 2011 Aģentūrai ir jāuzlabo darbā pieņemšanas procedūru pārredzamība. Rakstisko pārbaudījumu un interviju jautājumi tika sagatavoti pēc tam, kad atlases komisija bija pieteikumus izskatījusi; nebija iepriekš noteikts minimālais punktu skaits, kāds jāiegūst, lai kandidātus iekļautu rezerves sarakstā; atlases komisija nedokumentēja visas savas sanāksmes un lēmumus. Ieviešana ir sākta

(1) IT izdevumiem atvēlētās apropriācijas (2103. budžeta pozīcija) palielinājās par 80 % – no 1,9 miljoniem EUR līdz 3,4 miljoniem EUR. Apropriācijas kopējai 7. pamatprogrammas novērtēšanas platformai (3303. budžeta pozīcija) palielinājās par 194 % – no 0,7 miljoniem EUR līdz 2,1 miljonam EUR.